અમે જ્યારે અમારા લૉગહાઉસમાં પહોંચ્યાં ત્યારે વિન્ટરને કારણે સાંજ વહેલી ઢળી ગયેલી હતી અને અંધકાર ધીરે ધીરે ધરતી પર ઉતારવા માટે બેતાબ થઈ ચૂક્યો હતો. અમે પહોંચ્યા એ weekમાં આકાશ સ્વચ્છ હતું તેથી તારલિયાઓએ વહેલોવહેલો પ્રકાશ રેલાવવાનું ચાલું કરી દીધેલું અને તીવ્ર ઠંડી તો અમને એનાં આગોશમાં લેવાં તત્પર બની રહી હતી અને અમે જેટલા સ્વેટર કોટ, જેકેટ, હેન્ડગ્લોઝ, સોક્સ જે કંઇ લાવેલા તે બધું જ પહેરીને ઠંડીનો સામનો કરવા માટે તૈયાર થઈ ગયેલાં.